Hvilken stiktype skal jeg bruge til min bil? | Clever | Hjælp
Hvilken stiktype skal jeg bruge til min bil?
Stiktypen afhænger af, hvilken elbil du har. Du kan finde ud af, hvilken stiktype, som du skal bruge ved finde din bil i oversigten over alle de eldrevne biler, som vores partnere tilbyder – her kan du søge på biltype, rækkevidde og bilmærke.
Kan du ikke finde din bil i oversigten, vil vi anbefale, at du kontakter din bilforhandler for at høre nærmere eller slår op i bilens instruktionsbog.
I Clevers app (iOS i App Store og Android i Google Play) og på hjemmesiden finder du et kort med muligheden for at søge efter den stiktype, som du har behov for.
De forskellige stiktyper er:
Type 1 (AC-opladning)
Type 2 (AC-opladning)
CHAdeMO (DC-opladning)
CCS (DC-opladning)
Med AC-opladning kan du lade med op til 43 kW. Opladningshastigheden afhænger i udgangpunktet af bilens evne til at lade. Nogle biler tager kun i mod 3,7 kW med AC-opladning. Det gælder de fleste pluginhybridbiler.
Med DC-opladning kan du lade med op til 150 kW. Opladningshastigheden afhænger i udgangpunktet af bilens evne til at lade. Det er ikke alle biler, der har mulighed for at lade med DC-opladning. De fleste pluginhybrider kan ikke lade med DC-opladning.